Umongameli Mugabe Nguye Osekhethwe Ukumela iZanu PF Kukhetho Oluzayo
Lanxa abanengi bebekhangelele ukuthi uMongameli Mugbae utshele lumhlangano ukuthi kasoze ajahe ukwenza lokhu uzasathatha isikhathi sakhe ngemva kokuhlaziya amagama amalunga ecentral committee.
UMognameli Mugabe usekhethiwe njalo ukumela lelibandla kukhetho lika 2018 emhlanganweni we congress ogqitshwe namhla eHarare. Umkakhe, uGrace laye ukhethwe okusemthwetheni ukukhokhela uhlangothi lwabomama. Emhlanganweni lo uNkosikazi Joice Mujuru labanye abacatshangelwa ukuthi bayamsekela bebengekho njalo abakhethwanga. UMongameli Mugabe umgangalise abanengi eze ephosise wathi phanis leZanu PF. Esethula amazwei akhe uMugabe uthe uNkosikazi Mujuru bebemkhangelele ukuthi aze emhlanganweni lo kodwa kabuyanga okutshengisa mpela ukuthi uyisitha. Ke sizwe amazwi kaMongameli Mugabe. Ukuhlaziya okwenzakale ku congress sixoxe lengcwethi ecubungula ezombusazwe, uMnu. Nkululeko Sibanda. Sixoxe idale le central committee selilamalunga angamakhulu amathathu. abanye abakhethiweyo babalisa omnu. Obert Mpofu lomnu Jonathan Moyo abaphoselani aqatha kuyonale ivik. UMongameli Mugabe usebenzise amandla akhe okukhetha amalunga ecentral committee alitshumi. Abanye abakhethileyo babalisa umnu. Sikhanyiso Ndlovu owayenqotshiwe kukhetho loMnu. Supa Mandiwanzira . Isikhulumeli sebandla leMDCT-T, unkosazana Thabitha Khumalo uthi umhlangano webandla leZanu PF awusoze ulethe nguquko empilweni kazulu wezimbabwe. Lanxa abanengi bebekhangelele ukuthi umongameli mugbae uzazisa abasekeli bakhe kunye lomgcinisihlalo webandla lokhu akwenzkalanga. Utshele lumhlangano ukuthi kasoze ajahe ukwenza lokhu uzasathatha isikhathi sakhe ngemva kokuhlaziya amagama amalunga ecentral committee ngoLwesithathu. Ingcwethi kwezombusazwe, uMnu. Rejoice Ngwenya uthi kunzima ukuthi umugabe akhethe umsekeli wakhe engaxotshanga unkosikazi mujru kuqala.